stanford-oval/wikipedia huggingface dataset:
אנטישמיות באוניברסיטת קולומביה
במאה ה-21 > הפרות סדר ומהומות אלימות

בחודש אפריל 2024 ההפגנות הפרו-פלסטיניות והאנטישמיות הפכו להפרות סדר אלימות.
ב-17 באפריל 2024 מאות סטודנטים פרו-פלסטיניים הקימו מתחם אוהלים במחאה נגד המלחמה בחצר הקמפוס. ב-18 באפריל פשטה המשטרה על האוניברסיטה, פירקה את האוהלים, ועצרה חלק מהמוחים.
ב-29 באפריל 2024 פרצו מאות מפגינים פרו-פלסטיניים ל"היכל המילטון" באוניברסיטת קולומביה, ניפצו חלונות והתבצרו בתוכו. למחרת פינתה המשטרה בכוח את הפורעים ועצרה עשרות מהם. בעקבות המהומות הנהלת האוניברסיטה ביקשה נוכחות משטרתית מוגברת בקמפוס. משטרת ניו יורק פרסמה תיעוד של הציוד שנמצא אצל המתפרעים שהתבצרו בהיכל המילטון, ובו נראו סכינים, פטישים, מסכות גז, קסדות, אטמי אוזניים, משקפי מגן, חבלים וסרט דביק. בנוסף נמצאו פליירים שעליהם כתוב "מוות לישראל" ו"מוות לאמריקה" וספר על טרור.
תגובות למהומות האנטישמיות > תגובת הסטודנטים היהודים

סטודנטים יהודים דיווחו שהם מרגישים לא בטוחים בקמפוס, לאחר שירקו עליהם והביעו הקלה על כך שהם עוזבים את האוניברסיטה. הם חשו שהתלונות שלהם למול גורמים רשמיים באוניברסיטה לא מיוצגות כראוי על ידי נציגי הסטודנטים. מפגין אחד איים על סטודנטים יהודים וקבע, "ה-7 באוקטובר הולך להיות כל יום בשבילכם!".
האוניברסיטה נתבעה על ידי סטודנטים יהודים שאמרו כי באוניברסיטה "המון סטודנטים וסגל פרו-חמאס צועדים במאות בצעקות אנטישמיות הכוללות קריאות לרצח העם היהודי".
העיתונאי סת' מנדל טען שאוניברסיטאות מקדמות את הרעיון שיש לעקור יהודים מבתיהם בגלל שהם שייכים לגזע שכביכול שייך למקום אחר, והביא כדוגמה תקריות באוניברסיטת קולומביה. הארגון האנטישמי סטודנטים למען צדק בפלסטין (SJP) וארגון העובדים לשחרור (WOL) דגלו שניהם בהשמדת ישראל ובפגיעה ביהודים, ומילאו תפקיד בארגון ההפגנות באוניברסיטת קולומביה.
תגובות למהומות האנטישמיות > תגובת הנהלת האוניברסיטה

כוח משימה בנושא אנטישמיות הוקם על ידי האוניברסיטה בסוף 2023. על פי כוח המשימה נאספו מאות עדויות מסטודנטים יהודים שחוו גילויים של הטרדה, הפחדה, אפליה והדרה מתלמידים אחרים או מרצים בתוך כיתות הלימוד, במועדוני סטודנטים, במעונות ובמוקדי ההפגנות. בהמלצת חברי הצוות בקשה האוניברסיטה תוכנית הכשרה למניעת אנטישמיות והיא תועבר כקורס חובה לכלל הסטודנטים ואנשי הסגל החדשים בקולומביה.
בשימוע לפני הקונגרס באפריל 2024, נשיאת אוניברסיטת קולומביה, מינוש שפיק, גינתה את האנטישמיות ואמרה כי הסיסמה "מהנהר עד לים" היא אמירה אנטישמית. פרופסורים באוניברסיטה נחקרו על פי הנשיאה על בסיס הערות אנטישמיות שאמרו. שפיק אמר כי אוניברסיטת קולומביה נמצאת ב"משבר מוסרי".
הנשיאה שפיק גינתה את תגובתו של ג'וזף מסעד ואמרה שהוא נמצא בחקירה, כמו כן אמרה שלמסעד אין עוד תפקיד מנהיגותי באוניברסיטה. עם זאת, InsideHigherEd דיווח כי בשנת הלימודים 2024 מסעד עמד בראש פאנל ביקורת אקדמי במכללה לאמנויות ומדעים.
בשל עוצמת ההפגנות נגד ישראל, אפשרה אוניברסיטת קולומביה לסטודנטים לגשת לשיעורים ומבחנים באופן וירטואלי. נציגת וירג'יניה פוקס, יו"ר ועדת בית ארצות הברית לחינוך וכוח העבודה, הזהירה את אוניברסיטת קולומביה שהכישלון של קולומביה להבטיח את הבטיחות מהווה הפרה של חובות האוניברסיטה שבה מותנה סיוע פדרלי לאוניברסיטה. הרב אלי בוכלר, המקושר ליוזמת הלמידה היהודית של האיחוד האורתודוקסי של אוניברסיטת קולומביה, הפציר בסטודנטים יהודים להישאר בבית או לחזור הביתה בשל חששות בטיחות.
ב-14 באוגוסט 2024 הודיעה נשיאת האוניברסיטה מינוש שפיק על התפטרותה וציננה כי "זו הייתה תקופה של מהומה שבה היה קשה להתגבר על דעות שונות ברחבי הקהילה שלנו, תקופה שגבתה מחיר ניכר ממשפחתי, כפי שעשתה עבור אחרים בקהילה שלנו".
תגובות למהומות האנטישמיות > תגובות נוספות

נשיא ארצות הברית, ג'ו ביידן גינה את ההפגנות ואמר "אפילו בימים האחרונים ראינו הטרדות וקריאות לאלימות נגד יהודים. האנטישמיות הבוטה הזו ראויה לגינוי ומסוכנת - ואין לה מקום בקמפוסים של מכללות, או בכל מקום בארצנו".
ראש עיריית ניו יורק, אריק אדמס, אמר כי הוא "סולד מהאנטישמיות שנפלטה בקמפוס אוניברסיטת קולומביה ובסביבתו". ודאג להגברת נוכחות המשטרה ברחבי הקמפוס.
בעקבות התקרית עם המרצה שי דוידאי שלא הורשה להיכנס לקמפוס, הודיע המיליארדר רוברט קראפט שיפסיק לתרום לאוניברסיטה בשל חוסר יכולתה לשמור על בטיחות הסטודנטים היהודים, והוסיף כי הוא עצוב מהשנאה הגוברת בקמפוס ובמדינה.
במרץ 2025 נשיא ארצות הברית דונלד טראמפ שלל מענקים פדרליים לאוניברסיטה בגובה מאות מיליוני דולרים בטענה כי לא נקטה בצעדים מספקים למאבק באנטישמיות בקמפוס.
ראו גם

אנטישמיות באוניברסיטאות בארצות הברית
המחאות נגד ישראל באוניברסיטאות בארצות הברית
אנטישמיות בארצות הברית
האנטישמיות החדשה
יהודה כהנא (כלכלן)

| --- | --- |

 לידה:  4 באוגוסט 1944 (בן 80) ט"ו באב תש"ד ירושלים
 ענף מדעי:  ביטוח, אקטואריה, ניהול סיכונים וקיימות
 מקום מגורים:  הרצליה
 עיסוק:  מרצה וחוקר
 מקום לימודים:  תואר ראשון (1964) בכלכלה וסטטיסטיקה, תואר שני (1966) במנהל עסקים התמחות בתחום המימון ותואר שלישי (1973) במנהל עסקים התמחות בתחום המימון באוניברסיטה העברית בירושלים.
 מנחה לדוקטורט:  פרופ' מרשל סרנת וצבי אופיר
 מוסדות:  אוניברסיטת תל אביב, מכון ויצמן, האוניברסיטה העברית בירושלים, אוניברסיטת בן-גוריון בנגב, אוניברסיטת פלורידה, אוניברסיטת פנסילבניה, אוניברסיטת טקסס, אוניברסיטת ורשה, אוניברסיטת ליובליאנה
 פרסים והוקרה:  מייסד בתחום הביטוח בעולם על שם ג'והן ביקלי מהאגודה הבינלאומית לביטוח, 2011   חתן פרס מפעל חיים בוועידת עדיף 2011   פרס מפעל החיים, איגוד האקטוארים בישראל 2022
 בת זוג:  רבקה כהנא
 מספר צאצאים:  3
 פרופ' יהודה כהנא, באתר אוניברסיטת תל אביב
יהודה כהנא (נולד ב-4 באוגוסט 1944) הוא פרופסור אמריטוס לעסקים וביטוח בפקולטה לניהול ע"ש קולר באוניברסיטת תל אביב. תחומי התמחותו הם ביטוח, אקטואריה, ניהול סיכונים וקיימות. כהנא שימש כראש מכון ארהרד לביטוח וראש מכון אקירוב לעסקים ואיכות הסביבה באוניברסיטת תל אביב. בשנת 2011 קיבל את הפרס "מייסד בתחום הביטוח בעולם" על שם ג'והן ביקלי מהאגודה הבינלאומית לביטוח. הוא עוסק בפעילות אקדמית, עסקית ופילנתרופית.
חבר מן המניין באקדמיה העולמית למדעים ואומנויות וחבר נשיאות בין השנים 2018–2022.
ביוגרפיה

כהנא נולד וגדל בירושלים. הוא בן להורים שעלו לישראל מצ'כיה בסוף שנות ה-20 של המאה ה-20. אביו היה מראשוני הווטרינרים בישראל ואימו הייתה גננת.
הוא בוגר התיכון ליד האוניברסיטה), סיים באוניברסיטה העברית בירושלים שלושה תארים: תואר ראשון (1964) בכלכלה וסטטיסטיקה, שני (1966) במנהל עסקים התמחות במימון ושלישי (1973) במנהל עסקים התמחות במימון. למד אקטואריה (1965-1966 באוניברסיטה העברית בירושלים בהשתתפות אוניברסיטת מישיגן.
כהנא מרצה בתחומי הכלכלה, סטטיסטיקה, אקטואריה, ניהול סיכונים, קיימות, ביטוח, מחשבים, עתידנות (חיזוי טכנולוגי ותכנון לטווח ארוך). בשנים 1971–1973 הרצה בחוג למנהל עסקים ובבית הספר למדע שימושי באוניברסיטה העברית בירושלים בתחום המימון והחיזוי הטכנולוגי. הרצה באוניברסיטת בן-גוריון בנגב. לימד באוניברסיטת פלורידה בשנים 1973-1974 במגמת מימון וביטוח, לאחר מכן עבר ללמד באוניברסיטת טורונטו בקנדה בשנת 1975 במגמת מימון. בין השנים 1975 - 1977 חזר ללמד באוניברסיטה העברית. בשנת 1977 עבר לאוניברסיטת תל אביב, כמרצה בכיר ומנהל התמחות הביטוח ניהול הסיכונים בפקולטה למנהל עסקים, שימש כמנהל הקורס לאקטואריה בשנים 1977-1979. בשנים 1977-1995 ניהל את המרכז ללימודים גבוהים ולמחקר בביטוח ע"ש ד"ר משה ו' ארהרד באוניברסיטת תל אביב. בין השנים 1982-1984, ניהל את להב פיתוח מנהלים, בשנים 1985–2002 שימש במועצת המנהלים של להב פיתוח מנהלים. לימד בבית הספר וורטון באוניברסיטת פנסילבניה בפילדלפיה בשנים 1981–1982. בשנת 1987 מונה לפרופסור מן המניין באוניברסיטת תל אביב. לימד באוניברסיטת טקסס באוסטין בשנים 1988–1989. בשנים 1995–1998, שימש כדיקן של המסלול האקדמי של המכללה לביטוח (כיום חלק מהמכללה האקדמית נתניה), המקום הראשון שנתן תואר אקדמי בתחום הביטוח בישראל.
הקים וניהל בשנים 1986–2001 את מסלול לימודי הביטוח (Chartered Life Underwriters (CLU בישראל. בין השנים 2005–2017 השתתף בוועדה האקדמית שניהלה את בית הספר לסביבה ולמדעי כדור הארץ ע"ש פורטר באוניברסיטת תל אביב. בין השנים 2006–2013 עמד בראש מכון אקירוב לעסקים וסביבה בהשתתפות הפקולטה לניהול, בית הספר לסביבה ולמדעי כדור הארץ, הפקולטה למשפטים, בית הספר לכלכלה מאוניברסיטת תל אביב.
בחופשות הקיץ לימד בבית הספר למנהל עסקים קראקס, וונצואלה, בשנים 1979–1980. לימד באוניברסיטת ורשה בשנת 1993, לימד באוניברסיטת ליובליאנה בסלובניה בשנים 1995–1997. לימד את אגודת האקטוארים בפורטוגל בנושא של הביטוח הכללי, באוניברסיטה הקתולית של ליסבון.
כהנא חבר מן המניין באקדמיה העולמית למדעים ואומנויות וחבר נשיאות בין השנים 2018–2022.
מחקריו > בתחום הביטוח, אקטואריה וניהול סיכונים

בחירת תיקי השקעות משני צידי המאזן (הנכסים והתחייבויות). בעיה זו מעסיקה את המתווכים הפיננסיים ובכללם את חברות הביטוח. כהנא פיתוח התפיסה והנוסחאות התאורטיות המראות כיצד תשואה וסיכון השקעה צריכים להשפיע על תעריפי הביטוח, ועל הלימות ההון במתווכים הפיננסים, בחירת תמהיל המוצרים אופטימלי.
תעריפים בביטוח כללי תוך שימוש ברגרסיה, כריית מידע בביטוח, סיכונים בשער חליפין בביטוח.
חישוב העתודות בביטוח כללי תוך שימוש בסטטיסטיקה מתקדמת – עם בן זנווירס.
בסוף שנות השמונים כהנא ויעקב אנטלר ייזמו תוכניות פנסיה חדשות שאינן מטעם איגודי עובדים, אשר הוביל לתפיסה של קרנות פנסיה מאוזנות ללא גירעונות. המודל אומץ על ידי המפקח על הביטוח ברפורמת הפנסיה בשנת 1995.
ביטוח רכב - ביטוח חובה ללא אחריות, המודל התאורטי והפרקטי. משנת 1975–2018.
מחקרים אחרים בתחום הביטוח - בעקבות עבודה שנכתבה בהזמנת  המפקח על הביטוח בשנת 1966, השתנה לוח התמותה בישראל. כהנא עסק ברפורמה בשוקי ההון בישראל, הוא היה חבר בוועדת שטסל לפתרון משבר קרנות הפנסיה הגרעוניות. הסיכון לרעידות אדמה בישראל והשלכות על המדיניות הלאומית, ביטוח בריאות - דו"ח על מערכת ביטוח הבריאות המומלצת, אשר שימש את הוועדה הלאומית לביטוח בריאות בישראל, אופציות בביטוח - יישום של תורת האופציות בתחום הביטוח, כיצד להתמודד עם סיכוני שער חליפין, ניצול אופציות מתוחכם בביטוח משנה, אינפלציה בביטוח - השפעות שונות של אינפלציה ותנודות שער חליפין על חברות ביטוח וחוזי ביטוח, ביטוח סיכוני סחר חוץ, היבטי מיסוי בביטוח, צורות עתיקות של ביטוח, ביטוח משנה, ביטוח מחשבים, ביטוח הדדי, ביטוח לעסקים במלחמה ועוד.
כהנא היה חבר במערכת של כתבי עת המדעיים בתחום הביטוח
מחקריו > מחקרים ותוצאות מעשיות בתחום הסביבה והקיימות

קידום מודל פיננסי מדיני למימון פיתוח בר קיימא בעולם: כהנא פיתח מודל מבוסס על הגישה הכלכלית של הקמת מדינת ישראל, אשר דרשה הקמה של תשתיות מהירות ויצירת תיעוש ומקומות עבודה לצד קצב גידול מהיר של אוכלוסייה ללא מספיק כסף נזיל. המודל מציע אפשרויות מימון לצורכי טרנספורמציה של מדינות (גם המפותחות וגם מתפתחות), למדינות ברות קיימא. המודל מציע הקמה של תקציב קיימות על ידי המדינה, תוך תמחור של משאבי הטבע שלה, המושקע ברובו באג"ח.
ביטוח נזקי טבע בחקלאות בארץ, ובמדינות אמריקה הלטינית. המודל מקשר בין ביטוח סיכונים של המדינות לבין האפשרות לקבל מימון לחקלאים ועל ידי כך להגדיל את התפוקה.
התפתחות הדמוגרפיות בעולם לאחר המהפכה התעשייתית. המודל מצביע על שהמדינות המפותחות לרבות סין יאבדו חלק ניכר מאוכלוסייתן, והאוכלוסייה העולמית תגיע לכ-10.5 מיליארד אנשים בשנת 2055 ומאז תפחת.
מחקרים שונים: השקעות בשימור הקיימות "מבליוני דולרים לטרליוני דולרים", פיתוח של מודל שיטה לעשות טרנספורמציה מהירה בתחום הקיימות מלמעלה למטה, ניהול נתונים של רשתות ההולכה של מערכות חשמל.
פעילות במסגרת המכון לעסקים וסביבה באוניברסיטת תל אביב.
פעילות עסקית

כהנא היה יו"ר של הוצאה לאור אקדמון עד שנת 1973. בשנים 1975–1986 הקים וניהול את חברת "יועצים לניהול סיכונים" אשר עסקה בניהול סיכונים וייעצה למשרדי ממשלה, חברות ביטוח ובנקים. עבד בקבוצת אייזנברג. היה חבר דירקטוריון בתכלית, חברות השקעה מקבוצת בנק דיסקונט בשנים 1987–2012, ובדירקטוריון של חברת המימד החדיש (נקנתה על ידי BMC בשנת 1999). כהנא הקים והשקיע בחברות כגון: איתוראן, פנגו ושלוש חממות טכנולוגיות. ייעץ למגוון חברות ממשלתיות, פיננסיות ותעשיות מהמובילות במשק בתחום ניהול הסיכונים והביטוח. בשנים האחרונות, כהנא קידם פעילות כלכלית סביבתית וייסד לצד טל רונן את החברה לאתחול ולשגשוג (YKCenter) הפועלת למען מטרה זו, ואת החברה לתועלת הציבור SDG ישראל, הפועלת למען קידום והטמעה של היעדים לפיתוח בר קיימא בישראל.
פרסומים

כהנא פרסם מעל 80 מחקרים, ציון h-index של 16 בגוגל סקולר
 ועוד מאות של הרצאות, ווידאו, וכתבות.
פירוט חלקי של ספריו ומאמריו:
פרסומים > ספריו

ספר ביטוח החיים, הפנסיה והגמל בישראל, הוצאת עתרת, הרצליה, 1988
New frontiers In Insurance: Theory and Practice, (Editor), Papirus Press, Tel Aviv, 1979
Baranoff, P. Brockett, and Y. Kahane, Risk Management for Enterprises and Individuals, Flat World Knowledge, NY, NY, 2009
E. Baranoff, P. Brockett, Y. Kahane and G. Baranoff, Risk Management for Individuals and Enterprises, Flat World Knowledge, NY, NY, 2019
פרסים והוקרה

בשנת 1991 דורג כאחד החוקרים הפוריים ביותר בתחום הביטוח בעשור שקדם לו על ידי כתב העת Journal of Risk and Insurance.
בשנת 2011 קיבל את הפרס מייסד בתחום הביטוח בעולם על שם ג'והן ביקלי מהאגודה הבינלאומית לביטוח.
באותה שנה היה חתן פרס מפעל חיים בוועידת עדיף ה-11.
בשנת 2022 קיבל פרס מפעל החיים מאיגוד האקטוארים בישראל.
פעילות פילנתרופית

בשנים האחרונות, כהנא קידם פעילות כלכלית סביבתית וייסד לצד טל רונן את החברה לאתחול ולשגשוג (YKCenter) הפועלת למען מטרה זו, ואת החברה לתועלת הציבור SDG ישראל, הפועלת למען קידום והטמעה של היעדים לפיתוח בר קיימא בישראל. יו"ר האגודה למען העיוורים במחוז הרצליה והשרון, חבר מועצת המנהלים של המרכז לעיוור. חבר כבוד ואחר כך יו"ר לשכת המסחר בישראל וברזיל.
חיים אישיים

כהנא נשוי לרבקה כהנא, ולהם שלושה ילדים.
מארש קניגרץ

מארש קניגרץ (בגרמנית: Königgrätzer Marsch) הוא אחד המארשים המפורסמים ביותר בצבא הגרמני ובעולם. המארש הולחן בשנת 1866 על ידי יוהאן גוטפריד פיפקה להנצחת קרב קניגרץ, הקרב המכריע במלחמת אוסטריה–פרוסיה, בו ניצחה ממלכת פרוסיה את האימפריה האוסטרית.
היסטוריה

נאמר כי הטיוטה הראשונה של המארש נכתבה עצמה במהלך הקרב. ההלחנה הבטוחה ב-6/8 מטר עוקבת אחר הקרב בשני חלקים, המוטיב ההתחלתי מסמל את הלחימה הבלתי-החלטית בין הקורפוס הפרוסי הראשון לאוסטרים, המוטיב השני מסמל את בואה של התגבורת הפרוסית. הניצחון בקרב קניגרץ סלל את הדרך לעליונותה של פרוסיה בתבנית:הקונפדרציה הגרמנית ובסופו של דבר הביא להקמת הקיסרות הגרמנית בשנת 1871.
מארש קניגרץ ממשיך להיות פופולרי ביותר והוא מרכיב חשוב בכל תזמורת מארש צבאית בגרמניה מודרנית, ואילו באוסטריה הוא נשמע רק לעיתים רחוקות מאוד, מכיוון שהיצירה קשורה לכישלון הצבא האוסטרי. כמו צעדות והרכבים מוזיקליים רבים אחרים, גם הנאצים עשו שימוש משמעותי במארש קניגרץ. ליצירה מיוחס המעמד המפוקפק להיות אחת היצירות האהובות על אדולף היטלר, והיא הושמעה לעיתים קרובות במהלך הופעותיו הפומביות, כולל עצרת נירנברג.
כמו מארשים רבים אחרים, גם מארש זה נמצא בשימוש הצבא הצ'יליאני ובעוד צבאות אחרים בעלי קשר לצבא גרמניה וגרמניה עצמה. הוא נמצא בשימוש בגדוד הג'מייקני השני תחת השם "הגדוד הערב אינדיאני השני" (2nd Battalion West India Regiment).
בתרבות

מארש קניגרץ נשמע בתחילת סרט התעמולה של עצרת נירנברג של לני ריפנשטאהל, "ניצחון הרצון".
המארש הושר ברקע בסרט "אינדיאנה ג'ונס ומסע הצלב האחרון", כשאינדיאנה ג'ונס מסתנן לטקס שריפת ספרים נאצי. סצנה זו נועדה להיות התייחסות לסרט "ניצחון הרצון".
ראו גם

Preußens Gloria
עין קווירית

| --- | --- |

 מבוסס על:  טאץ' עליז לסטרייט שיעיז 
 סוגה:  תוכנית מציאות, סדרת להט"ב, makeover reality television series 
 שחקנים:  Jeremiah Brent  בובי ברק  ג'ונתן ון נס  קראמו בראון  טאן פראנס  אנטוני פורובסקי 
 פרסים:  Primetime Emmy Award for Outstanding Structured Reality Program 
 ארץ מקור:  ארצות הברית 
 שפות:  אנגלית אמריקאית 
 מקום התרחשות:  ארצות הברית 
 מספר עונות:  9 
 מספר פרקים:  47 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  7 בפברואר 2018 – הווה 
 קישורים חיצוניים
 אתר רשמי
 דף התוכנית ב-IMDb
 
עין קווירית (באנגלית: Queer Eye) היא סדרת טלוויזיה אמריקאית מבית נטפליקס. הסדרה יצאה לראשונה ב-7 בפברואר 2018, והיא סדרת חידוש לסדרה "טאץ' עליז לסטרייט שיעיז", אשר שודרה ברשת "בראבו" בין 2003–2007. בתוכנית משתתפת "חמישייה" חדשה: אנטוני פורובסקי (אנ'), המומחה לאוכל; טאן פראנס (אנ'), המומחה לאופנה; קראמו בראון (אנ'), המומחה לתרבות; בובי ברק (אנ'), המומחה לעיצוב בית; וג'ונתן ואן נס, המומחה לטיפוח. העונה השלישית על הסדרה יצאה ב-15 במרץ 2019.
הקאסט

בובי ברק - עיצוב פנים
קראמו בראון - לייפסטייל
טאן פרנס - אופנה
אנטוני פורובסקי - אוכל ויין
ג'ונתן ואן נס - טיפוח
הפקה

ההודעה על חידוש התוכנית יצאה בסוף 2016. בניגוד לסדרה המקורית אשר צולמה כולה בניו יורק, שתי העונות הראשונות של הסדרה המחודשת צולמו באטלנטה, ג'ורג'יה, והעונה השלישית בקנזס סיטי, מיזורי.
יוצר הסדרה, דייוויד קולינס, הדגיש שהוא רוצה לראות את "החמישייה המופלאה" במערב התיכון, ומתכנן להביאם לעיר מולדתו, סינסינטי, אוהיו, ולאינדיאנה וקנטקי השכנות.
צאת הסדרה

כל שמונת הפרקים של העונה הראשונה עלו לצפייה בנטפליקס ב-7 בפברואר 2018. הסדרה חודשה לעונה נוספת, אשר עלתה לצפייה ב-15 ביוני 2018. העונה השלישית על הסדרה יצאה ב-15 במרץ 2019.
שיר הנושא של הסדרה היא גרסה מחודשת לשיר המקורי, בביצועה של בטי הו.
שלא כמו בסדרה המקורית, החמישייה המופלאה "מטפלת" לא רק בגברים סטרייטים - אלא בכל אדם מכל מגדר. הם עשו לראשונה מייקאובר לגבר טרנסג'נדר, אישה לסבית שחורה, אחיות מבוגרות מנהלות מסעדה, ראש עיר, ועוד. פרק מיוחד אחד צולם באוסטרליה.
| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 7 בפברואר 2018 | 7 בפברואר 2018 |
|  | 2 | 8 | 8 | 15 ביוני 2018 | 15 ביוני 2018 |
|  | 3 | 8 | 8 | 15 במרץ 2019 | 15 במרץ 2019 |
|  | 4 | 8 | 8 | 19 ביולי 2019 | 19 ביולי 2019 |
|  | 5 | 10 | 10 | 5 ביוני 2020 | 5 ביוני 2020 |
|  | 6 | 10 | 10 | 31 בדצמבר 2021 | 31 בדצמבר 2021 |
ביקורת

באתר Rotten Tomatoes, העונה הראשונה מחזיקה ברייטינג של 97%. הקונצנזוס הביקורתי אומר: "'עין קווירית' מתאימה את עצמה לעידן חדש בלי לאבד מהסגנון, קסם או חוש הכיף של התוכנית המקורית, מה שמוכיח שהנוסחה של התוכנית ממכרת באופן מתוק גם אחרי שינוי לוקיישן ועם מארחים חדשים". לעונה השנייה רייטינג של 85%.
עם צאת הסדרה המחודשת, המבקרים תהו אם לא יהיה הדבר מיחזור סטריאוטיפים, אך התוכנית שבתה את לב הקהל וכן את של המבקרים. בעיתון הגרדיאן, רבקה ניקולסון כתבה שהיא "בשמחה אקח מספר בלתי נדלה של המייקאוברים" כי החמישייה מטפלת באנשים ובסוגיות שלהם ביד רכה, וזה "מחמם את הלב". במגזין IndieWire, ליז שאנון מילר כתבה שהסדרה היא "מה שממשיך להשתפר" (משחק מילים על שיר הנושא) ושהתוכנית היא "אנושית" ו"חמה". במגזין O של אופרה וינפרי, ג'ונתן בורג' מונה את פרסי האמי בהם זכתה הסדרה, את מיליוני העוקבים של החמישייה באינסטגרם, וגם הוא מצטרף לגל המחמאות על האופן הרגיש אך עדיין מצחיק ושובה לב שהחמישייה מטפלת באורחים שלהם.
פרסים

| שנה | פרס | קטגוריה | מועמדים | תוצאה | הערות |
| --- | --- | --- | --- | --- | --- |
| 2018 | פרס אמי לבידור בפריים טיים | תוכנית המציאות הטובה ביותר | המפיקים | זכייה |  |
| 2018 | פרס אמי לבידור בפריים טיים | ליהוק |  | זכייה |  |
| 2018 | פרס אמי לבידור בפריים טיים | צילום | גארט רוז | מועמדות |  |
| 2018 | פרס אמי לבידור בפריים טיים | עריכה |  | זכייה |  |
| 2018 | פרס בחירת הקהל | החידוש הטוב ביותר של 2018 | "עין קווירית" | מועמדות |  |
| 2018 | פרס בחירת הקהל | תוכנית המציאות הטובה של 2018 | "עין קווירית" | מועמדות |  |
| 2018 | פרס בחירת הקהל | התוכנית ששווה בינג' ב-2018 | "עין קווירית" | מועמדות |  |
| 2018 | פרס בחירת הקהל | כוכב הריאליטי של 2018 | אנטוני פורובסקי | מועמדות |  |
| 2024 | פרס אמי האמנותי | תוכנית מציאות מובנית הטובה ביותר | "עין קווירית" | זכייה |  |
| 2024 | פרס אמי האמנותי | מנחה תוכנית המציאות או התחרות הטוב ביותר | קארמו בראון, אנטוני פורובסקי, טאן פרנס, בובי ברק וג'ונתן ואן נס | מועמדות |  |
| 2024 | פרס אמי האמנותי | עיצוב ההפקה הטוב ביותר בסדרת וראייטי, מתיאות או תחרות | תומאס רוז וטיקה אדוארדס | מועמדות |  |
| 2024 | פרס אמי האמנותי | הליהוק הטוב ביותר בתוכנית מציאות | קווין פיגן, ג'סיקה יורגנסן, קיה מייסון ולורן לוין | מועמדות |  |
| 2024 | פרס אמי האמנותי | הבימוי הטוב ביותר בתוכנית מציאות | עלי מוגדס | מועמדות |  |
| 2024 | פרס אמי האמנותי | עריכת התמונה הטובה ביותר בתוכנית מציאות מובנית או תחרות | טוני אן קרבלו, נובה טיילור, ג'ייסון סאבו, ווידג'י ניקיה פיגארו, שון גיל וקימברלי פלנאט | מועמדות |  |
| 2024 | פרס התקשורת של הליגה ההומו-לסבית נגד השמצה | תוכנית הריאליטי הטובה ביותר | "עין קווירית" | מועמדות |  |
| 2024 | פרס אמי אמנותי לבידור בפריים טיים | תוכנית המציאות המובנית הטובה ביותר | "עין קווירית" | מועמדות |  |
| 2024 | פרס אמי אמנותי לבידור בפריים טיים | עריכת התמונה הטובה ביותר לתוכנית מציאות מובנית או תחרות | טוני אן קרבלו, אנריקה אראוחו, ווידג'י ניקיה פיגארו, ג'ייסון סאבו וקימברלי פלנאט | מועמדות |  |
הערות שוליים

↑   חן חדד, נטפליקס תפיק גרסה חדשה של "טאץ' עליז לסטרייט שיעיז", באתר הארץ, 25 בינואר 2017
1 2  Holloway, Daniel (13 ביולי 2018). "'Queer Eye' Renewed by Netflix for Season 3". Variety. {{cite news}}:  (עזרה)
↑  Petski, Denise (13 בפברואר 2019). "'Queer Eye' Gets Season 3 Premiere Date On Netflix". Deadline Hollywood. {{cite news}}:  (עזרה)
↑  Liz Shannon Miller (14 בפברואר 2018). "'Queer Eye': The New Fab Five on Tackling Deeper Issues Like Police Profiling and Planning For Season 2". IndieWire. {{cite web}}:  (עזרה)
↑  "Antoni breaks down in an ugly cry, Jonathan gets spanked in 'Queer Eye' season 2 trailer". EW.com.
1 2  Netflix’s Queer Eye Is Actually Making America Great Again, Jonathan Borge, O Magazine, Mar 26, 2019
↑  "Queer Eye's Season 2 Trailer Features First Female and Transgender Subjects — and a Proposal!". PEOPLE.com.
↑  Delbyck, Cole (7 ביוני 2018). "'Queer Eye' Season 2 Trailer Features First Transgender Makeover". Huffingtonpost.com. {{cite web}}:  (עזרה)
↑  Chaney, Jen. "Queer Eye Is Back and (Slightly) Less Political". Vulture.com.
↑  "Queer Eye, Yass, Australia! Netflix". Youtube. 21 ביוני 2018. {{cite web}}:  (עזרה)
↑  "Queer Eye: Season 1". Rotten Tomatoes. Fandango.
↑  "Queer Eye: Season 2". Rotten Tomatoes. Fandango.
↑  Queer Eye season three review – feelgood TV doesn't get any better, Rebecca Nicholson, Guardian, March 15, 2019
↑  "Nominees/Winners". Academy of Television Arts & Sciences.
↑  Macke, Johnni (5 בספטמבר 2018). "2018 People's Choice Awards: Complete List of Nominations". E! News. {{cite web}}:  (עזרה)
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
| 0 | 1 | 2 |
| --- | --- | --- |
| הקודם: 2014–2017: הכרישים | פרס אמי לבידור בפריים-טיים לתוכנית ריאליטי מובנית   2018–2023: עין קווירית  | הבא: 2024: הכרישים |
SpaceX

| --- | --- |


 נתונים כלליים
 סוג:  פרטית
 מייסדים:  אילון מאסק
 תקופת הפעילות:  14 במרץ 2002 – הווה (23 שנים)
 מיקום המטה:  הות'ורן 
 משרד ראשי:  מחוז לוס אנג'לס, קליפורניה, ארצות הברית
 בעלות:  42% בבעלות אילון מאסק (ו 79% מזכויות ההצבעה)
 ענפי תעשייה:  תעשיית החלל 
 מוצרים עיקריים:  שיגור רקטות למסלול  הנדסת אווירונאוטיקה  סטארלינק
 הכנסות:  2 מיליארד דולר (2018)
 יו"ר:  גווין שוטוול
 מנכ"ל:  אילון מאסק
 עובדים:  13000 (ספטמבר 2023)
  
 https://www.spacex.com/
 
SpaceX (ובשמה המלא: Space Exploration Technologies Corporation) היא חברה אמריקאית, המפעילה שירותי שיגור לחלל ומייצרת חלליות מטען וחלליות מאוישות. שווי החברה הוערך בכ-220 מיליארד דולר בשנת 2024.[דרוש מקור]
החברה נוסדה ב־2002 על ידי היזם אילון מאסק, ממייסדי PayPal וטסלה מוטורס. היא פיתחה את המשגרים פאלקון 1, פאלקון 9 ופאלקון כבד, אשר תוכננו כך שיהיה אפשר לעשות בהם שימוש חוזר. החברה גם פיתחה את חללית המטען דרגון 1.0 ואת אחותה המאוישת דרגון 2, הראשונה טסה לחלל למעלה מ־20 פעמים והשנייה מטיסה אסטרונאוטים מאז 2020.
ספייס אקס היא החברה המובילה כיום בתעשיית השיגורים לחלל. היא המתקדמת מכל החברות המתחרות בתחומה, ואף השאירה מאחור את סוכנויות החלל המובילות, לרבות נאס"א עתירת הניסיון והמשאבים ורוסקוסמוס. הובלה זו מתבטאת בתחומים רבים: היא הראשונה (ונכון ל-2021 היחידה) שהצליחה להנחית שלב־ראשון של טיל במדויק ולהשתמש בו שוב לשיגור, היא מפעילה את הטיל החזק ביותר כיום (פאלקון כבד). מחירי השיגור שלה נמוכים ממחירי השיגור של כמעט כל הרקטות האחרות הקיימות כיום, והיא הזולה ביותר במחיר לק"ג מטען. ספייס אקס היא יצרנית המשגרים הגדולה בעולם עם 61 שיגורים במהלך 2022.
במאי 2020, ספייס אקס שיגרה את משימת SpaceX Demo-2 ושלחה זוג אסטרונאוטים לתחנת החלל הבינלאומית באמצעות החללית דרגון 2, בכך הייתה לחברה הפרטית הראשונה שמשגרת בהצלחה חללית מאוישת, 8 שנים קודם לכן במאי 2012 היא שלחה לראשונה מטען על גבי דרגון 1.0 לאותו יעד.
פרויקטים עתידיים של החברה כוללים את חללית הענק סטארשיפ.
שוויה נאמד באוקטובר 2021 בכ־100 מיליארד דולר. החברה מפעילה אלפי לוויני אינטרנט בשם "STARLINK", ונכון לאפריל 2024 לה למעלה מ-5,600 לוויינים פעילים, ויותר מ-2.6 מיליון לקוחות לשירותי אינטרנט מבוססי חלל.
מטה החברה נמצא בקליפורניה. נמל החלל של החברה (שבו יש לחברה שני מתקני שיגור) שוכן בכף קנוורל, נמל נוסף, שבשטחו גם מתקני ייצור, ממוקם בבּוֹקַה צִ'יקַה, טקסס. מתקן הניסוי של מנועי הרפטור ממוקם במקגרגור (אנ') בטקסס.